**102/3- KISWAHILI**

**KIDATO CHA NNE 2022**

**MUDA SAA 2 ½**

**Jina: ……………….. Nambari ya usajili:**

**Sahihi ya Mtahiniwa ……………….. Tarehe**

**MAAGIZO**

1. Andika jina lako na nambari yako ya mtihani katika nafasi ulizoachiwa hapo juu.
2. Tia sahihi kisha uandike tarehe ya mtihani katika nafasi ulizoachiwa hapo juu.
3. Jibu maswali **manne** pekee.
4. Swali la **kwanza** ni la **lazima.**
5. Maswali hayo mengine **matatu** yachaguliwe kutoka sehemu **nne** zilizobaki; yaani Tamthilia

Riwaya, Hadithi Fupi na Fasihi Simulizi.

1. Usijibu maswali **mawili** kutoka **sehemu moja**.
2. Majibu yote **lazima** yaandikwa kwa lugha ya Kiswahili.

**Kwa matumizi ya Mtahini pekee**

|  |  |  |
| --- | --- | --- |
| **SWALI** | **UPEO** | **ALAMA** |
| **1** | **20** |  |
|  | **20** |  |
|  | **20** |  |
|  | **20** |  |
| **JUMLA** | |  |

**SEHEMU YA A: SHAIRI**

**SWALI LA LAZIMA**

1. **Soma shairi hili kisha ujibu maswali.**

Jicho, tavumiliaje, kwa hayo uyaonayo?

Kicho, utasubirije, maonevu yapitayo

Kwacho, lijalo na lije, nimechoka vumiliyo

Naandika!

Moyo, unao timbuko, maudhi tuyasikiayo

Nayo, visa na mauko, wanyonge wayakutayo

Kwayo, sina zuiliko, natoa niyahisiyo

Naandika!

Hawa, wanotulimiya, dhiki wavumiliayo

Hawa, mamiya mamiya, na mali wazalishayo

Hawa, ndo wanaoumiya, na maafa wakutayo

Naandika!

Hawa, sioni wengine, kwao liko angamiyo

Hawa, uwapa unene, watukufu wenye nayo

Hawa, bado ni wavune, kwa shida waikutayo

Naandika!

Bado, wawapo mabwana, wenye pupa na kamiyo

Bado, tafauti sana, kwa pato na mengineyo

Bado, tuling’owe shina, ulaji pia na choyo

Naandika!

**Maswali**

1. Shairi hili laweza kuwekwa katika bahari zipi? Thibitisha kila jibu lako. (al 2)
2. Eleza dhamira ya mshairi. (al 4)
3. Onyesha mifano **miwili** ya uhuru wa kishairi jinsi ulivyotumika katika shairi. (al 2)
4. Andika ubeti wa **tatu** kwa lugha nathari. (al 3)
5. Tambulisha kwa mifano mbinu zozote **mbili** za sanaa katika shairi. (al 2)
6. Fafanua sifa **nne** za kiarudhi zilizotumika katika ubeti wa tano. (al 4)
7. Eleza maana ya maneno haya kama yalivyotumiwa katika shairi. (al 3)

(i) Zuiliko

(ii) Wavune

(iii) Wenye pupa na Kamiyo.

**SEHEMU YA B: TAMTHILIA**

**Pauline Kea: *Kigogo***

**Jibu swali la 2 au la 3**

**2.**

“Ama kweli dunia gunia. Ilikumeza hindi bichi ikakuguguna, sasa inakutema guguta.”

1. Fafanua muktadha wa dondoo hili. (al 4)
2. Tambua tamathali mbili za usemi katika dondoo hili. (al 2)
3. Eleza umuhimu wa mazingira waliyomo wahusika katika dondoo hili. (al 4)
4. Wananchi katika tamthilia hii wamegugunwa na madhila kadhaa ya kisiasa. Dhibitisha. (al 10)

**3.**

(a) Juhudi za kujikomboa za jamii kutokana na matatizo yanayowakumba zinatingwa na changamoto si haba. Fafanua ukiegemea tamthilia ya *Kigogo*. (al 10)

(b) Kutokomaa na kutoadilika kwa viongozi ni kizingiti kikubwa cha maendeleo katika jamii ya Wanasagamoyo. Eleza kwa kutumia hoja **kumi**. (10)

**SEHEMU YA C: RIWAYA**

**Assumpta Matei: *Chozi La Heri***

**Jibu swali la 4 au la 5**

**4.**

(a) “Vita vya baada ya uchaguzi vinasambaratisha na kukwaza maendeleo ya jamii”. Fafanua usemi huu ukuegemea riwaya ya *Chozi La Heri.* (al 10)

(b) Kwa kutumia hoja **kumi,** eleza nafasi ya vijana katika kuijenga jamii mpya ukirejelea riwaya ya *Chozi la Heri*. (al 10)

**5.**

(i) “Hili ni pigo la tatu kutoka kwa walimwengu. Tofauti ni kwamba hili linauma na kudhalilisha zaidi…….”.

1. Eleza muktadha wa dondoo hili. (al 4)
2. Ni mapigo yepi **manne** aliyoyapitia mrejelewa katika dondoo hili. (al 4)
3. Eleza umuhimu wa mrejelewa kataka kujenga mtiririko wa vitushi katika riwaya ya Chozi la Heri. (al 12)

**SEHEMU YA D: HADITHI FUPI**

**A.Chokochoko na D. Kayanda: Tumbo Lisiloshiba na Hadithi Nyingine.**

**Jibu swali la 6 au la 7**

**6.** Eunice Kimaliro: *Mtihani wa Maisha*

1. Changanua mtindo katika dondoo hili. (al 10)

“Punde mwalimu mkuu ananyanyuka kitini na kulivuta karibu naye daftari jingine lililo mezani……Bodi ya usimamizi wa shule vilevile inajua hilo naye mmiliki wa shule anajua hilo pia. ...wanaodaiwa karo hawayaoni matokeo ya mtihani wao ng’o! Waliosema masomo si biashara wanaishi sayari nyingine! ……Anakitazama kidole cha mwalimu mkuu kikipiga masafa kwenye orodha ndefu ya majina. Kinatua kwenye jina lake. Kimya. …anamtupia kama mtu anavyomtupia mbwa mfupa…. Labda mwalimu mkuu kazidiwa na maumivu….

1. Jamii imeekeza katika elimu. Fafanua ukijikita katika hadithi ya *Mtihani wa Maisha*. (al 10)

**7**. (i) Maudhui ya ubadhirifu yamekita katika hadithi ya *Shibe Inatumaliza*. Jadili huku ukitoa mifano mwafaka. (al 10)

(ii) “Ile haikuwa ziara ya muda mfupi. Pale nilipokwenda kulelewa, palikwa **jahanamu** kwangu.” Eleza ukweli wa usemi uliopigiwa mstari ukijikita katika hadithi ya Alifa Chokocho: *Tulipokutana Tena.* (al 10)

**SEHEMU YA E: FASIHI SIMULIZI**

**Soma kifungu kifuatacho kisha ujibu maswali uliyopewa.**

Msichana wa sura nzuri  
Kitu gani kinakufanya usiolewe  
Elimu unayo ya kutosha  
Hata ng’ambo ukaenda ukarudi

Msichana wa urembo kama wewe  
Uonyeshe mapenzi kwa vijana  
Ukionyesha majivuno kwa vijana  
Utazeeka ukiwa nyumbani kwenu

Ooh baby, miaka yaenda mbio sana  
Na sura yako nayo ikichunjuka  
Ooh baby, miaka yaenda mbio sana  
Na sura yako nayo ikichuchuka

Pengine tabia zako ndizo mbaya  
Awali kweli dada ulijivuna  
Kwanza mimi nilitaka nikuoe  
Ukaringa ati sina masomo

Ooh baby, ona watoto wa nyuma yako  
Wameolewa wamekuwacha ukihangaika  
Ooh baby, ona watoto wa nyuma yako  
Wameolewa wamekuwacha ukihangaika

Msichana wa sura nzuri  
Kitu gani kinakufanya usiolewe  
Elimu unayo ya kutosha  
Hata ng’ambo ukaenda ukarudi

A.

1. Taja shughuli mbili za kijamii katika utungo huu. (al 2)
2. Fafanua mbinu zozote mbili za kimtindo katika utungo huu huku ukitoa mifano mwafaka. (al 2)
3. Eleza toni ya utungo huu. (al 2)

B. Wewe kama mwasilishaji wa kazi ya fasihi simulizi, ni mbinu zipi ungetumia ili kufanikisha uwasilishaji wa utungo huu? (al 5)

C. Taja changamoto nne zinazokumba kukua na kuendelea kwa fasihi simulizi. (al 5)

D. Ni sababu zipi zinaweza mfanya fanani kufaragua katika uwasilishaji wa hadithi? (al 4)